- f) telttur til Rjukan inkludert vandring i sabotørløypa (Natur, miljø og friluftsliv, Fysisk fostring og helse - 10. trinn),
- g) overnattingstur i Nordmarka (Natur, miljø og friluftsliv, Fysisk fostring og helse - 9. trinn),
- h) redesign (Design og redesign - 9. trinn),
- i) dokumentasjon og klasseavis (Medier og informasjon - 8. og 10. trinn),
- j) arbeid i barnehage og fysisk aktivitet for barnehagebarn (Innsats for andre og Fysisk fostring og helse - 8. trinn),
- k) design og produksjon av raketter og elektriske biler (Teknologi i praksis - 8. trinn),
- l) dataprogrammering (Teknologi i praksis - 8. trinn),
- m) hjelp på sykehjem (Innsats for andre - 9. og 10. trinn)
- n) felles skoledans (Fysisk fostring og helse – alle klassetrinn)
- o) markedsundersøkelser, reiseplanlegging og produksjon av reiseblogg (Reiseliv - 8. trinn)
- p) utvikle og designe oppfinnelser og produkter (Teknologi i praksis – 8. trinn)

Skolen ønsker å fortsette disse aktivitetene og kompetansemålene de gir trening i for alle elever uten at de gjør individuelle, og begrensende, valg av valgfag. Kompetansemålene fra læreplanene i ulike valgfag vil selvsagt bli trukket inn i læringsarbeidet og elevvurderingen. Flere av læringsaktivitetene nevnt ovenfor forutsetter at elevene gjør individuelle valg og dermed vil kravet om valg for elevene bli oppfylt. Elevene vil imidlertid gjøre tidsavgrensede valg som vil gjelde for maksimalt 6 uker og ikke for et helt skoleår. Valgfagene er i sitt vesen tverrfaglige, og i løpet av 3 år vil alle elever få opplæring i valgfag integrert i skolens tverrfaglige og tematiske modell. Dersom kravet om at elever skal foreta valg som skal gjelde for et helt skoleår avvikes, er det mulig å legge disse aktivitetene inn i den ordinære undervisningen. Vi mener at det vil oppfylle intensjonene med valgfagene i langt større grad enn dagens organisering der valgfagene må gjennomføres atskilt fra hverandre p.g.a. kravet om standpunktkarakter hvert år og kravet om at hver elev skal velge bare 1 valgfag for et helt skoleår om gangen. Elevene på Ringstabekk skole er med på å planlegge opplæringen gjennom styringsgrupper og disse gruppene vil gi elevene en påvirkningsmulighet på valgfagene. Dette vil også ivareta elevenes valgmuligheter selv om disse valgene ikke er individuelle.

#### Organisatorisk behandling og tilslutning til forsøket

Forsøket er drøftet med alle parter ved Ringstabekk skole og det er enighet om å prøve ut tiltaket. Det er behandlet i skolens pedagogiske utvalg (plangruppe) med tilslutning, er drøftet i Medbestemmelsesmøte med tilslutning og i skolens Samarbeidsutvalg med tilslutning. Ringstabekk skole har 426 elever delt i to storklasser pr. klassetrinn. Forsøket vil omfatte alle elevene, 148 på 8. trinn, 139 på 9. trinn og 139 på 10. trinn. Kompetansemål og timetall vil være uendret. Ringstabekk skole vil foreta en evaluering av forsøket på egen skole i samarbeid med Bærum kommune, bl.a. vil lærere og elever svare på flere spørreundersøkelser i løpet av forsøksperioden. Vi vil imidlertid ha et lite statistisk materiale siden forsøket kun strekker seg over 2 år. Vi ønsker å se på effekten av å integrere valgfag i den ordinære undervisningen og om dette vil gi en mer variert og